**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secţiunea 1**  **Titlul proiectului de act normativ**  **ORDONANȚĂ DE URGENȚĂ**  **pentru modificarea și completarea unor acte normative** | | | | | | |
| **Secţiunea a 2-a**  **Motivul emiterii actului normativ** | | | | | | |
| 1. **Descrierea situaţiei actuale**   I. În vederea acoperirii vidului legislativ în domeniul muncii ocazionale şi cu scopul reducerii muncii fără forme legale a fost adoptată Legea nr. 52/2011 privind exercitarea unor activităţi cu caracter ocazional desfăşurate de zilieri.  Legea oferă o facilitate pentru beneficiarul de lucrări, în ceea ce priveşte recrutarea rapidă a forţei de muncă, crescând gradul de ocupare cu reducerea concomitentă a procedurilor birocratice si reducând semnificativ ponderea muncii nedeclarate în domeniile reglementate.  Legea zilierilor derogă de la prevederile Legii nr. 53/2003 – Codul Muncii şi reglementează distinct modalitatea prin care zilierii pot desfăşura activităţi cu caracter ocazional, munca necalificată cu caracter ocazional putându-se presta numai în anumite domenii din economia națională, prevăzute în art.13 din Legea nr. 52/2011 privind exercitarea unor activităţi cu caracter ocazional desfăşurate de zilieri .  Prin urmare, zilierul poate desfăşura exclusiv activităţi necalificate, cu caracter ocazional pentru un beneficiar. Per a contrario, toate celelalte activităţi care necesită o calificare sau specializare se pot desfăşura numai cu încheierea unui contract individual de muncă, în condiţiile Legii nr. 53/2003 – Codul muncii.  Activitatea zilierilor poate fi utilizată așadar numai în anumite domenii de activitate, strict  reglementate de lege.  O.U.G. nr.114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene a modificat art.13 din Legea nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, în sensul că munca necalificată cu caracter ocazional se poate presta **numai în următoarele domenii** prevăzute în Clasificarea activităţilor din economia naţională, actualizată:  **a) agricultură, vânătoare şi servicii anexe - diviziunea 01;**  **b) silvicultură, cu excepţia exploatări forestiere - diviziunea 02;**  **c) pescuit şi acvacultură - diviziunea 03.**  Prin urmare, prin O.U.G.nr.114/2018 au fost eliminate din cuprinsul Legii nr. 52/2011 privind exercitarea unor activităţi cu caracter ocazional desfăşurate de zilieri, 20 de domenii prevăzute în Clasificarea activităților din economia națională, în care se putea presta muncă necalificată cu caracter ocazional.  Menționăm că potrivit raportului de activitate al Inspecției Muncii privind activitatea zilierilor pe domenii de activitate de la data intrării în vigoare a Legii nr.52/2011, în domeniul muncii cu caracter zilier, datele statistice pentru următoarele domenii de activitate cu prevalență în desfășurarea muncii cu caracter ocazional, sunt următoarele:   * pentru activităţi de organizare a expoziţiilor, târgurilor şi congreselor - grupa 823 **– 7881 zilieri -51125 zile** * publicitate - grupa 731 **– 75578 zilieri – 1563198 zile** * activităţi de interpretare artistică - spectacole - clasa 9001, activităţi-suport pentru interpretarea artistică - spectacole - clasa 9002 şi activităţi de gestionare a sălilor de spectacole - clasa 9004 **– 83455 zilieri – 1208692 zilieri** * creşterea şi reproducţia animalelor semidomesticite şi a altor animale - clasa 0149 - **1748 zilieri – 33062 zile** * activităţi de alimentaţie (catering) pentru evenimente - diviziunea 5621 **-22572 zilieri – 182374 zile** * restaurante - clasa 5610 – **15889 zilieri – 149218 zile** * baruri şi alte activităţi de servire a băuturilor - clasa 5630 **– 2723 zilieri – 21653 zile**   De asemenea, potrivit reglementărilor actuale, zilierul, pe perioada desfășurării activității cu caracter ocazional, este lipsit de drepturile conferite de sistemul public obligatoriu de asigurări sociale și de sănătate.  In prezent, evidența zilnică a zilierilor se realizează în format fizic/letric, impunându-se necesitatea utilizării unui sistem de evidență electronic, pentru a nu eluda cadrul legal existent si pentru a preveni eventualele abuzuri ale beneficiarilor de lucrări si asigurarea protecției zilierilor, precum și pentru scăderea birocrației si simplificarea procedurilor administrative de înregistrare a zilierilor.  Totodată, reglementările actuale ale Legii nr. 52/2011 precizează că ”plata impozitului pe venit datorat pentru activitatea prestată de zilier este în sarcina beneficiarului”, iar cota de impozitare este 16%.    II. În prezent, potrivit dispozițiilor Legii nr. 227/2015 privind Codul fiscal, cu modificările și completările ulterioare, pentru remunerațiile încasate de zilieri se datorează impozit pe venit, și nu datorează contribuția de asigurări sociale și contribuția de asigurări sociale de sănătate.  De asemenea, dispozițiile Codului fiscal nu reglementează situația zilierilor care realizează numai venituri din remunerațiile de ziler, cu privire la posibilitatea acestora de a opta pentru plata contribuției de asigurări sociale de sănătate. Astfel, în cazul în care accesează servicii medicale aceștia nu beneficiază de pachetul de bază conform reglementărilor Legii nr. 95/2006 privind reforma în domeniul sănătății, neavând calitataea de asigurat. | | | | | | |
| 1 **Prezentul act normativ transpune legislație comunitară.** Nu este cazul. | | | | | | |
| **2. Schimbări preconizate**  Prezentul proiectul de act normativ reglementează următoarele aspecte:  I. Prestarea activităţilor în domeniul agriculturii să se poată face pe o durată de 180 de zile cumulate pe durata unui an calendaristic, având în vedere faptul că în acest domeniu se desfășoară activități specifice sezoniere.  In prezent, evidența zilnică a zilierilor se realizează în format fizic/letric, impunându-se necesitatea utilizării unui sistem de evidență electronic, pentru a nu eluda cadrul legal existent si pentru a preveni eventualele abuzuri ale beneficiarilor de lucrări si asigurarea protecției zilierilor, precum și pentru scăderea birocrației si simplificarea procedurilor administrative de înregistrare a zilierilor.  De asemenea, potrivit reglementărilor actuale, zilierul, pe perioada desfășurării activității cu caracter ocazional, este lipsit de drepturile conferite de sistemul public obligatoriu de asigurări sociale și de sănătate, motiv pentru care, pentru asigurarea protectiei sociale a zilierului, prin proiectul de act normativ se reglementează obligativitatea plății contribuției de asigurări sociale, datorate bugetului asigurărilor sociale de stat și contribuţiei de asigurări sociale de sănătate, datorată bugetului Fondului naţional unic de asigurări sociale de sănătate, potrivit legislației fiscale.  Proiectul de act normativ vizează includerea următoarelor activități/domenii de activitate, în cuprinsul categoriilor de activități în care se poate presta muncă cu caracter necalificat, ocazional , respectiv:   * **activităţi de organizare a expoziţiilor, târgurilor şi congreselor - grupa 823;** * **publicitate - grupa 731;** * **activităţi de interpretare artistică - spectacole - clasa 9001, activităţi-suport pentru interpretarea artistică - spectacole - clasa 9002 şi activităţi de gestionare a sălilor de spectacole - clasa 9004;** * **creşterea şi reproducţia animalelor semidomesticite şi a altor animale - clasa 0149;** * **activităţi de alimentaţie (catering) pentru evenimente - diviziunea 5621;** * **restaurante - clasa 5610;** * **baruri şi alte activităţi de servire a băuturilor - clasa 5630,**   **activităţi ale grădinilor zoologice, botanice şi ale rezervaţiilor naturale - clasa 9140**  Modificarea propusă are ca scop combaterea lipsei de personal cu care se confruntă angajatorii din domeniile menționate, dar mai ales specificitatea acestor activități, care presupun utilizarea muncii necalificate, cu caracter sezonier, ocazional si pe un termen relativ scurt,( de ex: activităţile de organizare a expoziţiilor, târgurilor şi congreselor, activitățile de publicitate, activităţi de interpretare artistică, precum si activităţi-suport pentru interpretarea artistică - spectacole şi activităţi de gestionare a sălilor de spectacole ),  pretându-se așadar cel mai bine la exigențele dispozițiilor Legii nr. 52/2011 privind exercitarea unor activităţi cu caracter ocazional desfăşurate de zilieri.  Menționăm că activităţile de organizare a expoziţiilor, târgurilor şi congreselor se desfășoară numai pentru organizarea evenimentelor respective, în pauzele dintre evenimente neprestându-se activitate, acestea putând avea un caracter imprevizibil.  Prin urmare, este necesară o organizare flexibilă a acestor activități, ținând cont de specificitatea lor .  În ceea ce privește activitățile de publicitate, facem precizarea că cele mai importante activități pentru care se pretează utilizarea muncii necalificate, cu caracter zilier sunt:  - distribuirea de mostre de produs, gratuite, în magazine  - distribuirea de pliante și obiecte promoționale gratuite pe stradă sau în magazine  - organizarea de standuri în cadrul unor târguri și expoziții  - organizarea de evenimente: recepție, primire invitați, muncitori pentru montare/ demontare/ manipulare echipamente si decoruri  - filmări spoturi publicitare: muncitori pentru manipularea obiectelor de recuzită și decor  - curieri pentru expedierea premiilor din promoții sau a altor obiecte promoționale  In toate situațiile de mai sus munca prestată este necalificată, nenormată, iar durata prestației nu depășește 30 de zile.  Persoanele care își desfășoară activitatea în aceste domenii sunt, în marea lor majoritate, studenți, șomeri sau pensionari, iar proiectele pentru care sunt angajați au o durată strict limitată în timp, se desfășoară pe tot teritoriul național, iar o altă formă de angajare nu se justifică, având în vedere specificul activităților menționate.  De asemenea, în ceea ce privește creşterea şi reproducţia animalelor semidomesticite şi a altor animale, considerăm că această activitate trebuie să fie inclusă în domeniile în care se poate presta munca necalificată, pentru corelare cu textul art.65 pct.1 din O.U.G. nr.114/2018, având în vedere faptul că acest domeniu implică o muncă de rutină, fără calificare, cu caracter sezonier, temporar, cu fluctuații de activitate, de la un sezon la altul și care presupun o intensă activitate cu caracter ocazional (ex:practicarea transhumanței care presupune deplasarea sezonieră a turmelor de animale, în vederea asigurării hranei necesare).  Pe de altă parte șiactivităţile de alimentaţie (catering) pentru evenimente, activitățile din restaurante (amenajarea sălilor de restaurant, curățenie, spălător vase), baruri precum şi alte activităţi de servire a băuturilor, presupun de asemenea utilizarea forței de muncă necalificate, pentru perioade scurte de timp, când sunt perioade intense de activitate, încadrându-se astfel foarte bine în cerințele Legii nr. 52/2011 privind exercitarea unor activităţi cu caracter ocazional desfăşurate de zilieri.  Includerea acestor activități în domeniul de aplicare a Legii nr. 52/2011 va permite promovarea si dezvoltarea serviciilor turistice, domeniu prioritar de importanță strategică pentru economia românească, motiv pentru care, pentru anumite ocupații exclusiv necalificate este mai avantajoasă utilizarea de muncă zilieră, ocazională, în detrimentul încheierii unui contract individual de muncă care presupune o procedură administrativă birocratică, mai anevoioasă pentru angajator.  Utilizarea muncii ziliere în aceste domenii va determina creșterea gradului de ocupare în sectorul turismului și asigurarea unor servicii de calitate, corelate cu absorbția forței de muncă sezoniere.  Costurile administrative ale încheierii unui contract individual de muncă care presupun plata/eliberarea de adeverințe medicale, caziere judiciare, copii documente necesare încadrării în muncă, transmiterea contractului de muncă în Revisal, etc., sunt de multe ori excesive prin raportare la durata contractului de muncă pe durată determinată.  În contextul deficitului de forță de muncă de pe piața muncii, considerăm că măsurile propuse vor ajuta la creșterea credibilității mediului de afaceri, asigurând totodată desfășurarea activităților specifice necalificate în condiții optime, în timp util și cu un impact social pozitiv pe piața muncii.  Se propune modificarea reglementărilor actuale ale Legii nr. 52/2011, în corelare cu dispozițiile propuse pentru modificarea Legii nr. 227/2015, în ceea ce privește reținerea la sursă de către beneficiarul de lucrări a impozitului pe venit datorat și a contribuției de asigurări sociale, precum și posibilitatea zilierilor de a opta pentru plata contribuției de asigurări sociale de sănătate.  II. Se propune eliminarea remunerațiilor zilierilor din categoria veniturilor exceptate de la plata contribuției de asigurări sociale și a contribuției de asigurări sociale de sănătate. Astfel, aceste remunerații sunt incluse în baza de calcul al contribuției de asigurări sociale. De asemenea, se propune introducerea, și în cazul zilierilor a opțiunii de plată a contribuției de asigurări sociale de sănătate. | | | | | | |
| **3.Alte informaţii - Nu este cazul.** | | | | | | |
| **Secţiunea a 3-a**  **Impactul socio-economic al proiectului de act normativ** | | | | | | |
| 1. **Impactul macro-economic**   Nu este cazul | | | | | | |
| **11. Impactul asupra mediului concurenţial şi domeniului ajutoarelor de stat**  Nu este cazul | | | | | | |
| 1. **Impactul asupra mediului de afaceri**   În prezent, România se confruntă cu deficit de forță de muncă. Prin acest act normativ se are în vedere asigurarea unui cadru normativ coerent şi unitar care să faciliteze accesul la angajarea în piaţa muncii a persoanelor care desfăşoară activităţi sezoniere, sporadice sau accidentale. De asemenea, se asigură protecția zilierilor, precum și scăderea birocrației si simplificarea procedurilor administrative de înregistrare a zilierilor. | | | | | | |
| **21. Impactul asupra sarcinilor administrative:**  Nu este cazul | | | | | | |
| **22. Impactul asupra întreprinderilor mici şi mijlocii:**  Nu este cazul | | | | | | |
| **3.Impactul social**  Se asigură flexibilizarea relaţiilor de muncă şi cu prioritate, creşterea gradului de ocupare pe piaţa muncii a persoanelor din categoria de populaţie care nu are o calificare profesională sau este fără educaţie şcolară. De asemenea, se asigură creșterea credibilității mediului de afaceri și totodată desfășurarea activităților specifice necalificate în condiții optime, în timp util și cu un impact social pozitiv pe piața muncii. | | | | | | |
| **4.Impactul asupra mediului**  Nu este cazul | | | | | | |
| **5.Alte informaţii**  Nu este cazul | | | | | | |
| **Secţiunea a 4 – a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** | | | | | | |
| mii lei | | | | | | |
| **Indicatori** | **Anul**  **curent** | **Următorii 4 ani** | | | | |
| 1 | 2 | 3 | 4 | 5 | 6 | 7 |
| **1. Modificări ale veniturilor bugetare, plus/minus din care:**  a) *buget de stat, din acesta:*  (i) impozit pe profit  (ii)impozit pe venit  b) *bugete locale*:  (i) impozit pe profit  c) *bugetul asigurărilor sociale de stat:*  (i)contribuţii de asigurări |  |  |  |  |  |  |
| **2. Modificări ale cheltuielilor bugetare, plus/minus, din care:**  a*) buget de stat, din acesta:*  (i) cheltuieli de personal |  |  |  |  |  |  |
| (ii) bunuri şi servicii  b) *bugete locale:*  (i) cheltuieli de personal  (ii) bunuri şi servicii  c) *bugetul asigurărilor sociale de stat:*  (i) cheltuieli de personal  (ii) bunuri şi servicii |  |  |  |  |  |  |
| **3. Impact financiar, plus/minus, din care:**  a) *buget de stat*  b) *bugete locale* | Nu este cazul. | | | | | |
| **4. Propuneri pentru acoperirea creşterii**  **cheltuielilor bugetare** | Nu este cazul. | | | | | |
| **5. Propuneri pentru a compensa reducerea veniturilor bugetare** | Nu este cazul. | | | | | |
| **6. Calcule detaliate privind fundamentarea modificării veniturilor şi/sau cheltuielilor bugetare** | Nu este cazul. | | | | | |
| **7. Alte informaţii** | Nu este cazul. | | | | | |
| **Secţiunea a 5 – a**  **Efectele proiectului de act normativ asupra legislației în vigoare** | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ**  Nu este cazul.  **b) acte normative ce urmează a fi elaborate în vederea implementării noilor dispoziţii**  Nu este cazul.  **11.Compatibilitatea proiectului de act normativ cu legislația în domeniul achizițiilor publice.**  **a) impact legislativ - prevederi de modificare şi completare a cadrului normativ în domeniul achizițiilor publice, prevederi derogatorii;**  Nu este cazul.  **b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziții publice, structură organizatorică internă a autorităţilor contractante.**  Nu este cazul. | | | | | | |
| **2. Conformitatea proiectului de act normativ cu legislaţia europeană în cazul proiectelor ce transpun prevederi europene**  Nu este cazul. | | | | | | |
| **3. Măsuri normative necesare aplicării directe a actelor normative**  Nu este cazul. | | | | | | |
| **4. Decizii ale Curţii Europene de Justiţie şi alte documente**  Nu este cazul. | | | | | | |
| **5. Alte acte normative şi/sau documente internaţionale din care decurg angajamente** | | | | | | |
| **6. Alte informaţii**  Nu este cazul | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | |
| **1. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Nu este cazul. | | | | | | |
| **2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul prezentului act normativ**  Nu este cazul. | | | | | | |
| **Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**  Nu este cazul. | | | | | | |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**  Nu este cazul. | | | | | | |
| **5. Informaţii privind avizarea de către:**  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  Proiectul de act normativ va fi supus avizării Consiliului Legislativ | | | | | | |
| **6. Alte informaţii**  Nu este cazul. | | | | | | |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | | | | | | |
| **1. Informarea societăţii civile cu privire la necesitatea elaborării** **proiectului de act normativ**  Transparenţa proiectului de act normativ a fost asigurată potrivit dispoziţiilor Legii nr. 52/2003 privind transparenţa decizională în administraţia publică, republicată. | | | | | | |
| **2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice**  Nu este cazul. | | | | | | |
| **3. Alte informaţii**  Nu este cazul. | | | | | | |
| **Secţiunea a 8-a**  **Măsuri de implementare** | | | | | | |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente.**  Nu este cazul. | | | | | | |
| **2.Alte informaţii**  Nu este cazul. | | | | | | |

Faţă de cele prezentate, a fost elaborat proiectul de Ordonanță de urgență pentru modificarea și completarea unor acte normative, pe care îl supunem spre adoptare Guvernului.

|  |
| --- |
| **MINISTRUL MUNCII ȘI JUSTIȚIEI SOCIALE**  **Marius-Constantin BUDĂI**  **AVIZĂM FAVORABIL**  **Ministrul Finanțelor Publice**  **Eugen Orlando TEODOROVICI**  **Ministrul Sănătății**  **Sorina PINTEA**  **p. PREȘEDINTE CASA NAȚIONALĂ**  **DE ASIGURĂRI DE SĂNĂTATE**  **Adriana COTEL**  **Ministrul Justiției**  **Tudorel TOADER** |